ইনসেপশন
ইনসেপশন (ইংরেজি: Inception) ২০১০ সালে মুক্তিপ্রাপ্ত বিখ্যাত পরিচালক ক্রিস্টোফার নোলান রচিত, সহ-প্রযোজিত ও পরিচালিত একটি মৌলিক অ্যাকশনধর্মী সায়েন্স ফিকশন চলচ্চিত্র। চলচ্চিত্রটি ব্রিটিশ-আমেরিকান যৌথ প্রযোজনায় নির্মিত। চলচ্চিত্রটিতে প্রধান চরিত্র ডম কবের ভূমিকায় অভিনয় করেছেন লিওনার্দো ডি ক্যাপ্রিও। অন্যান্য প্রধান চরিত্রে রয়েছেন জোসেফ গর্ডন-লেভিট, টম হার্ডি, কেন ওয়াতানাবি, মাইকেল কেইন, মারিয়োঁ কোতিয়ার প্রমুখ।